เตือนติดโควิด-19 ในบ้านเดียวกันพุ่ง ข้อมูลเป็นไปได้ เชื้อแพร่ทางการพูด-หายใจ 
แพทย์เฉพาะทางด้านโรคระบบการหายใจ เตือนติดเชื้อโควิด-19 ในบ้านพุ่ง แนะสิ่งแรกควรทำ เข้าบ้านต้องรีบอาบน้ำ เปลี่ยนเสื้อผ้า ในสหรัฐฯ พบข้อมูล เป็นไปได้ที่เชื้อจะแพร่ทางการพูด-การหายใจนพ.มนูญ ลีเชวงวงศ์ แพทย์เฉพาะทางด้านโรคระบบการหายใจ โรงพยาบาลวิชัยยุทธ โพสต์ข้อความผ่านเฟซบุ๊ก หมอมนูญ ลีเชวงวงศ์ FCวิเคราะห์ผู้ป่วยติดเชื้อโควิด-19 รายใหม่ของไทยในระยะหลัง พบติดเชื้อจากผู้ป่วยรายเดิมซึ่งเป็นคนร่วมบ้านเดียวกันเพิ่มขึ้นทั้งใน กทม. และต่างจังหวัดดังนั้น นอกจากการเว้นระยะห่างกับคนนอกบ้านแล้ว ควรเว้นระยะห่างระหว่างคนภายในบ้านด้วย งดใกล้ชิด สัมผัส กอดคนสูงอายุ และเด็กๆ ในบ้าน ทุกคนยกเว้นเด็กเล็กเวลาอยู่รวมกันในบ้าน ควรสวมหน้ากากอนามัยเมื่อกลับถึงบ้านสิ่งแรกที่ต้องทำคือ ล้างมือ เปลี่ยนเสื้อผ้า อาบน้ำ คอยเช็ดทำความสะอาดโต๊ะ ลูกบิดประตู ตลอดจนอุปกรณ์ที่คนในบ้านสัมผัสร่วมกันอย่างสม่ำเสมอ ควรแยกรับประทานอาหารใช้จาน ชาม ช้อน แก้วของตัวเอง ควรเปิดหน้าต่างหรือประตูให้อากาศถ่ายเทในอนาคต หากสถานการณ์การแพร่ระบาดของโรคโควิด-19 ดีขึ้น และรัฐผ่อนผันให้ประชาชนออกนอกบ้านได้ รัฐต้องบังคับให้คนไทยทุกคนใส่หน้ากากอนามัย เวลาออกนอกบ้านอยู่ร่วมกับผู้อื่น ถ้าอยู่ในบ้านควรขอความร่วมมือให้ใส่หน้ากากอนามัยด้วย ถ้าอยู่คนเดียวไม่ต้องใส่ หมั่นล้างมือ และรักษาระยะห่าง 2 เมตรทั้งยังระบุด้วยว่า ในสหรัฐอเมริกา หลังจากที่มีการทบทวนข้อมูลการแพร่ระบาดของเชื้อไวรัสโควิด-19 พบว่ามีความเป็นไปได้สูง ที่เชื้อไวรัสสามารถแพร่กระจายให้ผู้อื่นได้ทางการพูด การหายใจ โดยไม่จำเป็นต้องไอ หรือจาม จากคนป่วยที่ไม่มีอาการ และคนที่อยู่ในระยะฟักตัว จึงมีการประกาศแนะนำให้ทุกคนใส่หน้ากากอนามัยเวลาออกไปในที่สาธารณะ และต้องเวันระยะห่าง 2 เมตรจากคนอื่น รวมทั้งล้างมือบ่อยๆ.
แพทย์เฉพาะทางด้านโรคระบบการหายใจ เตือนติดเชื้อโควิด-19 ในบ้านพุ่ง แนะสิ่งแรกควรทำ เข้าบ้านต้องรีบอาบน้ำ เปลี่ยนเสื้อผ้า ในสหรัฐฯ พบข้อมูล เป็นไปได้ที่เชื้อจะแพร่ทางการพูด-การหายใจ 
โควิด-19,ไวรัสโคโรน่า,ไวรัสโคโรนา,ไวรัสอู่ฮั่น,เชื้อแพร่กระจาย,ติดเชื้อในครอบครัว,มนูญ ลีเชวงวงศ์,ข่าวทั่วไป